## Pravilnik o izmjenama i dopuni Pravilnika o uvjetima i mjerilima za odobrenje opsega nužne doznake stabala u šumama šumoposjednika

### NN 6/2008 (12.1.2008.), Pravilnik o izmjenama i dopuni Pravilnika o uvjetima i mjerilima za odobrenje opsega nužne doznake stabala u šumama šumoposjednika

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**123**

Na temelju članka 30. stavka 7. Zakona o šumama (»Narodne novine«, br. 140/05 i
82/06) ministar poljoprivrede, šumarstva i vod­noga gospodarstva donosi

## PRAVILNIK

### O IZMJENAMA I DOPUNI PRAVILNIKA O UVJETIMA I MJERILIMA ZA ODOBRENJE OPSEGA NUŽNE DOZNAKE STABALA U ŠUMAMA ŠUMOPOSJEDNIKA

Članak 1.

U Pravilniku o uvjetima i mjerilima za odobravanje opsega nužne doznake stabala
u šumama šumoposjednika (»Narodne novine« br. 61/06) u članku 3. stavku 2.
riječi: »iskazane po katastarskim općinama« brišu se.
Iza stavka 2. dodaje se stavak 3. koji glasi:
»POND se iskazuje po katastarskim općinama samo u slučajevima kada se izrađuje
za područje pojedine gospodarske jedinice.«

Članak 2.

U članku 4. stavak 2. mijenja se i glasi:
»Uz POND se prilažu pregledne karte područja, u mjerilu1:100 000 ili sitnijem s
ucrtanim granicama jedinica lokalne ili regionalne (područne) samouprave, na
koje se isti odnosi, a za pod­ručje pojedine gospodarske jedinice prilažu se
pregledne karte u mjerilu 1:25 000 ili krupnijem s ucrtanim granicama
katastarskih općina i gospodarskih jedinica.«.

Članak 3.

U članku 6. stavak 1. mijenja se i glasi:
»Zahtjev za nužnu doznaku stabala za tekuću godinu šumoposjednik podnosi na
propisanom obrascu tijekom cijele godine«.

Članak 4.

Članak 7. mijenja se i glasi:
»Šumoposjednik koji nije upisan u Upisnik šumoposjednika, uz zahtjev iz članka
6. stavka 1. ovoga Pravilnika mora priložiti posjedovni list i kopiju
katastarskog plana, a za katastarsku česticu kod koje posjednik (ovlaštenik) i
vlasnik nisu ista osoba potrebno je priložiti presliku ugovora o zakupu ili
izjavu o korištenju šume ovjerenu kod javnog bilježnika te vlasnički list.
U slučaju suvlasništva, odnosno suposjedništva na predmetnim česticama,
podnositelj Zahtjeva za nužnu doznaku stabala mora priložiti izjavu ovjerenu kod
javnog bilježnika o tome da je izvijestio ostale suvlasnike/suposjednike o
namjeri sječe na predmetnim česticama i da su oni suglasni s njegovim zahtjevom
za sječu.
Dokumenti iz stavka 1. ovoga članka ne smiju biti stariji od šest mjeseci.«

Članak 5.

U članku 11. stavak 1. mijenja se i glasi:
»Doznaka stabala prema uvjetima i mjerilima iz članka 9. ovoga Pravilnika
obavlja se u pravilu za vrijeme vegetacijskog razdoblja iste godine.«

Članak 6.

Prilog broj 2 koji je sastavni dio Pravilnika o uvjetima i mjerilima za
odobrenje opsega nužne doznale stabala u šumama šumoposjednika (»Narodne
novine«, broj 61/06) zamjenjuje se novim Prilogom 2 koji je prilog i sastavni
dio ovoga Pravilnika.

Članak 7.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/07-01/143
Urbroj: 525-1-07-1
Zagreb, 20. prosinca 2007.

Ministar
**Petar Čobanković**, v. r.

PRILOG 2

|  |
| --- |
| **ŠUMARSKA SAVJETODAVNA SLUŽBA** |
| **str. 1  Zahtjev za doznaku stabala  u šumama šumoposjednika** |

Ispunjeni prilog i propisanu dokumentaciju dostaviti
osobno ili poslati poštom preporučano Šumarskoj savjetodavnoj službi

|  |
| --- |
| PRILOG ISPUNITI VELIKIM TISKANIM SLOVIMA |

|  |  |  |  |
| --- | --- | --- | --- |
| Prezime i ime..............................  Puna adresa ................................  MIBŠ           Broj osobne iskaznice          Broj telefona ............................... | Primljeno: | Klasifikacijska  oznaka: | OND/PŠ  broj: |
|  |  |  |
| Potpis stručne osobe: | Urudžbeni broj: | Prilozi/Vrijednost |
|  |  |  |

Na temelju čl. 30. Zakona o šumama (NN 140/05) i čl. 7.
Pravilnika o uvjetima i mjerilima za odobrenje opsega nužne doznake stabala u
šumama šumoposjednika (NN br. 61/06) podnosim

**ZAHTJEV ZA DOZNAKU STABALA**

U mojoj šumi zvanoj

|  |  |  |  |  |  |  |
| --- | --- | --- | --- | --- | --- | --- |
| Red.  broj | Katastarska  općina | Broj katastarske čestice | Katastarska kultura | Površina | | |
| ha | a | m2 |
| **1** | **2** | **3** | **4** | **5** | | |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |
| 4. |  |  |  |  |  |  |

Molim naslov da mi nakon sječe, izrade drva te uspostave
šumskog reda za izrađene drvne sortimente izda popratnicu.

Drvni sortimenti će biti namijenjeni za:     a) prodaju

***(zaokružiti)***                          b) vlastite potrebe

c) prodaju i vlastite potrebe

|  |
| --- |
| **ŠUMARSKA SAVJETODAVNA SLUŽBA** |
| **str. 2  Zahtjev za doznaku stabala  u šumama šumoposjednika** |

Pod materijalnom i kaznenom odgovornošću izjavljujem da sam:
1. vlasnik – suvlasnik – posjednik – suposjednik gore navedene šume te da
odgovaram za granice pokazanog posjeda u kojem će stručna osoba Šumarske
savjetodavne službe izvršiti radove doznake i otpreme drvnih sortimenata
(zaokružiti),
2. upoznat s mjerama i radnjama koje se izvršavaju radi uspostave šumskog reda
te da se obvezujem izvršiti iste nakon sječe doznačenih stabala,
3. izvijestio sve ostale suvlasnike – suposjednike o podnošenju ovog zahtjeva i
o njegovu sadržaju.

Ostali suvlasnici – suposjednici su (prezime, ime i adresa):
......................................................................................

......................................................................................

Mjesto i datum ispunjavanja zahtjeva

U ................  dana .................................

Potpis šumoposjednika
\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Propisana dokumentacija: 1. rješenje/iskaznica o upisu u upisnik

                                            šumoposjednika
ili

2. vlasnički/posjedovni list

Pravilnik, NN 6/2008-123
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)